CELEX: C2007/096/42
Language: da
Date: 2007-04-28 00:00:00
Title: Sag C-196/06 P: Domstolens kendelse (Syvende Afdeling) af 9. marts 2007 — Alecansan SL mod Kontoret for Harmonisering i det Indre Marked (Varemærker og Design), CompUSA Management Co (Appel — EF-varemærker — forordning (EF) nr. 40/94 — artikel 8, stk. 1, litra b) — ansøgning om registrering af et figurmærke — indsigelse fra indehaveren af et ældre nationalt figurmærke — risiko for forveksling — foreligger ikke — ikke lighed mellem de varer og tjenesteydelser, der er omfattet af de omtvistede varemærker)

28.4.2007   
            
            
               DA
            
            
               Den Europæiske Unions Tidende
            
            
               C 96/24
            
         Domstolens kendelse (Syvende Afdeling) af 9. marts 2007 — Alecansan SL mod Kontoret for Harmonisering i det Indre Marked (Varemærker og Design), CompUSA Management Co
   (Sag C-196/06 P) (1)
   
   (Appel - EF-varemærker - forordning (EF) nr. 40/94 - artikel 8, stk. 1, litra b) - ansøgning om registrering af et figurmærke - indsigelse fra indehaveren af et ældre nationalt figurmærke - risiko for forveksling - foreligger ikke - ikke lighed mellem de varer og tjenesteydelser, der er omfattet af de omtvistede varemærker)
   (2007/C 96/42)
   Processprog: engelsk
   Parter
   
      Appellant: Alecansan SL (ved abogados P. Merino Baylos og A. Velázquez Ibáñez)
   
      De andre parter i appelsagen: Kontoret for Harmonisering i det Indre Marked (Varemærker og Design) (ved D. Botis, som befuldmægtiget) og CompUSA Management Co.
   Sagens genstand
   Appel af dom afsagt af Retten i Første Instans (Første Afdeling) den 7. februar 2006 i sag T-202/03, Alecansan mod Kontoret for Harmonisering i det Indre Marked (Varemærker og Design) (KHIM), hvorved Retten frifandt Harmoniseringskontoret i en sag anlagt af indehaveren af det nationale figurmærke »COMP USA «for varer i klasse 39 til prøvelse af afgørelse R 711/2002-1, truffet den 24. marts 2003 af Første Appelkammer ved Harmoniseringskontoret vedrørende afslag på en klage over Indsigelsesafdelingens afgørelse, hvorved denne forkastede en indsigelse, der var rejst over for ansøgningen om registrering af EF-figurmærket »COMP USA «for varer i klasse 9 og 37 — lighed mellem varemærkerne — tilsidesættelse af artikel 8, stk. 1, litra b), i Rådets forordning (EF) nr. 40/94 af 20. december 1993 om EF-varemærker (EFT L 1994 11, s. 1)
   Konklusion
   
               1)
            
            
               Appellen forkastes.
            
         
               2)
            
            
               Alecansan SL betaler sagens omkostninger.
            
         
      (1)  EUT C 190 af 12.8.2006.